En 1377 Chuan Ferrández d'Heredia ye esleito Mayestre Mayor d'a Orden d'o Hespital de Sant Chuan de Cherusalem y se'n va ta Rodas. Como mayestre mayor d'a orden establita en Rodas preba d'establir la orden en o Prencipato de Morea, que yera amenazata per los turcos y los albaneses. Encara que en Morea lo reciben como un salvador, caye presionero d'os albaneses y lo venden a los turcos, qui lo liberan a cambeo d'un rescate costoso. En 1382 torna t'Avinyón y se posa de parte de Climent VII. En 1389 organiza atra expedición ta Morea que no se fará per razons desconoixitas.